Markus Meckel

Johannes Markus Meckel (sündinud 18. augustil 1952 Münchebergis) on Saksamaa poliitik ja teoloog.

Markus Meckel on sündinud 1952. aastal Brandenburgi liidumaal Münchebergis luterliku pastori perekonnas. 1969. aastal sunniti ta poliitilistel põhjustel keskkoolist lahkuma ja aastatel 1969–1971 õppis ta kiriklikus seminaris. Aastatel 1971–1978 õppis ta Naumburgis ja Berliinis teoloogiat. 1970. aastate lõpust oli ta seotud opositsiooniliste ringkondadega. 

Aastatel 1978–1980 töötas ta majahoidjana, 1980–1982 oli ta Vipperowis vikaar ja 1982–1988 kirikuõpetaja. Aastatel 1988–1990 oli ta kiriku oikumeenilisel tööl Niederdodelebenis. 

Meckel oli üks 1989. aastal loodud Saksa DV Sotsiaaldemokraatliku Partei asutajaid ja ta valiti partei eestseisusse. 1990. aasta veebruaris sai ta Saksa DV Sotsiaaldemokraatliku Partei aseesimeheks. 1990. aasta märtsist kuni oktoobrini oli ta Saksa DV Rahvakoja (parlamendi) liige.Markus Meckel geb. 1952 Lebendiges Museum Online

1990. aasta 12. aprillist kuni 20. augustini oli Markus Meckel Saksa DV välisminister.German Democratic Republic Ministries, political parties, etc. rulers.org

Aastatel 1990–2009 oli Meckel Saksamaa Liidupäeva liige.Markus Meckel geb. 18. August 1952 Müncheberg Chronik der WendeMarkus Meckel European Network
Remembrance and Solidarity 12. oktoobrist 2013 kuni 22. septembrini 2016 oli ta Saksa Sõjahaudade Hoolde Rahvaliidu president.Markus Meckel ist neuer Präsident des Volksbundes Deutsche Kriegsgräberfürsorge : Für Erinnerung und Gedenken aus europäischer Perspektive presseportal.deKonflikt Zukunft der Kriegsgräberfürsorge

Tunnustus
2004 Maarjamaa Risti II klassi teenetemärk

Viited

Kategooria:Saksamaa poliitikud
Kategooria:Saksa DV välisministrid
Kategooria:Saksa DV Rahvakoja liikmed
Kategooria:Saksamaa vaimulikud
Kategooria:Maarjamaa Risti II klassi teenetemärgi kavalerid
Kategooria:Sündinud 1952